Jerry Cantrell
Jerry Fulton Cantrell Jr. (rođen 18. marta 1966) američki je muzičar, pjevač, kantautor i gitarist najpoznatiji kao osnivač rock grupe Alice in Chains, u kojem je jedan od pjevača, glavni gitarist i glavni autor pjesama. Grupa je postala poznata širom svijeta početkom 1990-ih, u vrijeme grunge pokreta u Seattleu, te je poznata po svom istaknutom vokalnom stilu i harmoniziranim vokalima koje su izvodili Cantrell i Layne Staley (a kasnije Cantrell i William DuVall). Cantrell je postao jedan od glavnih pjevača 1992. godine na EP-u Sap Alice in Chainsa. Nakon Staleyjeve smrti 2002. Cantrell je preuzeo ulogu glavnog pjevača Alice in Chainsa na većini pjesama koje su se našle na kasnijim albumima: Black Gives Way to Blue (2009), The Devil Put Dinosaurs Here (2013) i Rainier Fog (2018). DuVall pjeva u harmoniji s njim na novim pjesmama te na koncertima pjeva Staleyjeve dionice na starijim pjesmama. Također ima i samostalnu karijeru te je objavio albume Boggy Depot 1998. i Degradation Trip Volumes 1 & 2 2002. godine. Cantrell je sarađivao i nastupao s Heartom, Ozzyjem Osbourneom, Metallikom, Panterom, Circus of Powerom, Metal Churchom, Gov't Muleom, Damageplanom, Pearl Jamom, The Cultom, Stone Temple Pilotsom, Danzigom, Glennom Hughesom, Duffom McKaganom i Deftonesom, među ostalima. Cantrellu je britanski hard rock/metal časopis Metal Hammer 2006. dodijelio titulu "Riff Lord" ("gospodar rifova"). Guitar World Magazine postavio ga je 2004. na 38. mjesto ljestvice "100 najboljih heavy metal gitarista svih vremena", dok ga je 2012. postavio na 37. mjesto spiska "Najboljih gitarista svih vremena". Guitar World također je 2008. uvrstio Cantrellovu solističku dionicu na pjesmi "Man In The Box" na 77. mjesto svog spiska "100 najboljih gitarističkih solodionica". Pridonio je muzici za filmove Nepodnošljivi gnjavator (iz 1996) i John Wick 2 (iz 2017) te za strip Dark Nights: Metal (2018). Pojavio se u filmovima Jerry Maguire (1996) i Rock Slyde (2009). Cantrell je također glumio u pseudodokumentarnim filmovima The Nona Tapes (1995) i AIC 23 (2013) Alice in Chainsa.